stanford-oval/wikipedia huggingface dataset:
Apenniinienajokoira
Ulkonäkö

Rotumääritelmä sanoo rodun olevan pieni, jäniksen metsästykseen käytettävä koira. Sen pään pituus on 4,5/10 sen säkäkorkeudesta. Kallo on hieman kuonoa pidempi ja sen kärki on hieman kupera. Korvat ovat kolmiomaiset ja niiden tyvi on leveä ja kärki pyöreä. Runko on suorakaiteen muotoinen. Peräpää on enimmillään 25° kulmassa. Karvapeite on joko karkea (2–5 cm pitkä) tai sileä (korkeintaan 2 cm pitkä). Sallitut värit ovat fawn eri sävyissään, jäniksenharmaa, musta ruskein merkein (black & tan) ja punainen mustin karvankärjin (hiilikko). Urosten säkäkorkeus vaihtelee 44–50 cm ja narttujen 42–48 cm välillä. Paino on sukupuolta tarkemmin määrittelemättä noin 10–18 kg.
Luonne ja käyttäytyminen

Tärkeintä jalostuksessa on aina ollut metsästyskyky. Apenniinienajokoiraa käytetään yleensä jäniksen metsästykseen, mutta se voi toisinaan metsästää myös villisikaa. Lombardian ja Piemonten alueilla eräs muunnos tunnetaan nimellä ciaplen paikallisten metsästäjien keskuudessa ja sillä on lähes myyttinen asema älykkyytensä ja metsästyskykynsä vuoksi.
Alkuperä

Vuonna 1882 julkaistussa La Caccia -lehdessä mainittiin muiden italialaisten rotujen muassa myös apenniinienajokoira. Società Italiana Pro Segugio (Italian Ajokoira-Järjestö) keräsi 1450 rodun edustajaa yhteen vuonna 2000 käymällä läpi Italian maaseutua ja rekisteröi 824 koiraa rodun kantaisiksi, jotta suuri geneettinen vaihtelevuus saatiin taattua. Italian kennelliitto ENCI hyväksyi viimein rodun.
Aiheesta muualla

Italian kennelliitto (ENCI): Segugio Dell'Appennino (Arkistoitu – Internet Archive)
Käännös suomeksi
Bartoszycen piirikunta

Bartoszycen piirikunta (puol. powiat bartoszycki) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 57 231. Piirikunnan kaksi kaupunkikuntaa ovat hallintokeskus Bartoszyce ja Górowo Iławeckie. Neljä maalaiskuntaa ovat Bartoszyce, Bisztynek, Górowo Iławeckie sekä Sępopol ja niissä on kylien lisäksi kaksi kaupunkia; Bisztynek ja Sępopol.
Bartoszycen piirikunnan työttömyysaste oli vuoden 2018 lopussa 16,9 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Bartoszycen piirikunnassa arvioitiin olevan 57 231 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 61 288 ja sen ennakoidaan vuoteen 2050 mennessä pienenevän 39 255 asukkaaseen.  Alle 18-vuotiaiden arvioitiin vuoden 2019 lopussa muodostaneen 17,2 prosenttia piirikunnan väestöstä, työikäisten 61,4 prosenttia ja eläkeikäisten 21,3 prosenttia väestön keski-iän ollessa 42,1 vuotta. Elävänä syntyneiden määrä oli vuonna 2019 yhteensä 490 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1689 eli 2,8 prosenttia piirikunnan koko väestöstä.
Arne Slot

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Arend Martijn Slot
Syntymäaika: 17. syyskuuta 1978 (ikä 46)
Syntymäpaikka: Bergentheim, Alankomaat
Pelipaikka: keskikenttäpelaaja
Pituus: 185 cm
Seura
Seura: Liverpool
Tehtävä: päävalmentaja
Junioriseurat
: VV Bergentheim
–1995: FC Zwolle
Seurat
| Vuodet | Seura | O | (M) |
| 1995–2002 | FC Zwolle | 164 | (50) |
| 2002–2007 | NAC Breda | 142 | (21) |
| 2007–2010 | Sparta Rotterdam | 54 | (6) |
| 2009–2010 | → FC Zwolle (laina) | 28 | (7) |
| 2010–2013 | PEC Zwolle | 74 | (16) |
Valmennusura
2014–2016: SC Cambuur (apuv.)
2016–2017: SC Cambuur
2017–2019: AZ Alkmaar (apuv.)
2019–2020: AZ Alkmaar
2021–2024: Feyenoord
2024–: Liverpool
 Seurajoukkueuran tilastot kattavat vain kansalliset sarjat.
Arend Martijn ”Arne” Slot (s. 17. syyskuuta 1978 Bergentheim) on alankomaalainen jalkapallovalmentaja ja entinen keskikenttäpelaaja. Kesäkuusta 2024 lähtien hän on toiminut Liverpoolin päävalmentajana.
Ura pelaajana

Slot nousi FC Zwollen edustusjoukkueeseen vuonna 1995. Slot voitti kaudella 2001–2002 Zwollen riveissä Eerste Divisien mestaruuden ja Zwolle nousi takaisin Eredivisieen 13 vuoden tauon jälkeen.
Kesällä 2002 Slot siirtyi ilmaissiirrolla NAC Bredaan. Kaudella 2003–2004 hän pelasi ensimmäiset europelinsä UEFA Cupissa, missä hän pelasi kaksi ensimmäisen kierroksen ottelua Newcastle Unitedia vastaan. Slot pelasi NAC Bredassa vuosina 2002–2007 yhteensä 142 pääsarjaottelua, joissa hän teki 21 maalia ja antoi 15 maalisyöttöä.
Slot siirtyi NAC Bredasta Sparta Rotterdamiin kesällä 2007 ja pelasi kahden kauden aikana rotterdamilaisseurassa 54 pääsarjaottelua, joissa hän teki kuusi maalia ja antoi seitsemän maalisyöttöä. Slot palasi kaudeksi 2009–2010 Zwolleen lainasopimuksella ja kesällä 2010 hän siirtyi seuraan pysyvästi.
Kaudella 2011–2012 Zwolle voitti Eerste Divisien mestaruuden ja nousi takaisin Eredivisieen. Slot palkittiin kaudella Eerste Divisien parhaana pelaajana. Kaudella 2012–2013 Slot pelasi Eredivisiessä 12 ottelua ja lopetti uransa kauden päätyttyä.
Ura pelaajana > Meriitit pelaajana

Eerste Divisie: 2001–2002, 2011–2012
Ura valmentajana

Slot toimi vuosina 2014–2016 SC Cambuurin apuvalmentajana. Lokakuussa 2016 Slot nimitettiin Eredivisiestä pudonneen Cambuurin päävalmentajaksi ja hän valmensi seuraa loppukauden ajan.
Kesällä 2017 Slot siirtyi Cambuurista AZ Alkmaariin John van den Bromin apuvalmentajaksi. Slot nousi kesällä 2019 Alkmaarin päävalmentajaksi. Kaudella 2019–2020 Slotin alaisuudessa Alkmaar oli Eredivisiessä sarjan toisella sijalla, kunnes kausi keskeytettiin koronaviruspandemian vuoksi, eikä sitä pelattu loppuun. Joulukuussa 2020 Slot sai potkut Alkmaarista.
Slot aloitti kesällä 2021 Feyenoordin päävalmentajana aluksi kaksivuotisella sopimuksella. Ensimmäisellä kaudella Slotin alaisuudessa Feyenoord sijoittui Eredivisiessä kolmanneksi ja eteni Konferenssiliigassa loppuotteluun asti, jonka se hävisi AS Romalle. Slot palkittiin kesäkuussa 2022 Alankomaiden vuoden valmentajana. Seuraavalla kaudella Feyenoord voitti Slotin johdolla Eredivisien mestaruuden ja hänet valittiin jälleen Alankomaiden vuoden valmentajaksi. Kaudella 2023–2024 Feyenoord sijoittui Eredivisiessä toiseksi ja voitti KNVB-cupin.
Toukokuussa 2024 Englannin Valioliigassa pelaava Liverpool ilmoitti palkanneensa Slotin uudeksi päävalmentajakseen. Hänen sopimuksensa seuran kanssa on kolmivuotinen.
Ura valmentajana > Meriitit valmentajana

Alankomaiden mestaruus: 2022–2023
Alankomaiden cup: 2023–2024
Alankomaiden vuoden valmentaja: 2021–2022, 2022–2023
Armenian republikaanipuolue

Armenian republikaanipuolue (arm. Հայաստանի հանրապետական կուսակցություն, Hajastani hanrapetakan kusaktsutjun, lyh. ՀՀԿ, HHK)  on armenialainen poliittinen puolue, jota johtaa Armenian kolmas presidentti Serž Sargsjan.
Republikaanipuolue on itsenäisen Armenian ensimmäinen poliittinen puolue. Se perustettiin 2. huhtikuuta 1990 ja rekisteröitiin 14. toukokuuta 1991. Se on Armenian suurin oikeistopuolue, ja se väittää suurimmillaan sillä olleen 140  000 jäsentä. Se oli hallituspuolue vuosina 1999–2018. Vuoden 2021 vaaleissa puolue pääsi parlamenttiin osana opposition PUD-vaaliliittoa (7 paikkaa).
The Economist -lehti on kuvaillut vuonna 2007 HHK:ta ”tyypilliseksi Neuvostoliiton jälkeiseksi ’vallan puolueeksi’, joka koostui pääasiassa korkeista valtion virkamiehistä ja varakkaista liikemiehistä, jotka ovat riippuvaisia valtion yhteyksistä.” Poliittiset kommentaattorit ovat kuvanneet puolueelta käytännössä puuttuvan poliittisen ideologian.
Käännös suomeksi
Armenian presidentinvaalit 2013

Armenian presidentinvaalit järjestettiin 18. helmikuuta 2013. Maata vuodesta 2008 hallinnut Serž Sargsjan valittiin toiselle kaudelle. Hän sai 58,64 prosenttia annetuista äänistä, äänestysprosentti oli 60.
Vaaleissa oli kahdeksan ehdokasta. Kolmisen viikkoa ennen vaaleja yhtä ehdokkaista, Paruir Hairikjania, ammuttiin. Hairikjan ei kuulunut vaalien suosikkeihin. Sargsjanin jälkeen eniten ääniä, 36,75 prosenttia, sai entinen ulkoministeri Raffi Hovhannisjan.
Etyjin vaalitarkkailijoiden mukaan vaalien järjestäminen sujui suhteellisen oikeudenmukaisesti. Epäilyksiä herätti se, että istuvan presidentin kampanjaan osallistui aktiivisesti monia virkamiehiä. Hallitsevan puolueen ja valtion resurssien välinen raja näytti hämärtyvän, mikä asetti ehdokkaat eriarvoiseen asemaan.
Vuonna 2015 Armeniassa järjestettiin kansanäänestys uudesta perustuslaista, joka meni läpi. Uuden perustuslain mukaan presidentin nimittää jatkossa Armenian parlamentti 7 vuodeksi kerrallaan, eli vuoden 2013 presidentinvaalit jäivät maan viimeisiksi.
BC Oostende

| BC Oostende |
| --- | --- |

Liiga:  Mestarien liiga Ligue Ethias
Perustettu:  1970
Historia:  Sunair Oostende 1970-1999 Telindus Oostende 1999-2008 Base Oostende 2008-2010 Telenet Oostende 2010-
Areena:  Sleuyter Arena kapasiteetti 5 000
Kotipaikka:  Oostende, Belgia
Värit:           
Presidentti:   Johan Verborgh
Päävalmentaja:   Dario Gjergja
Mestaruudet:   17 Belgian mestaruus  17 Koripallon Belgian cup 
Kotisivu:  www.bcoostende.be
BC Oostende on belgialainen koripalloseura Oostendesta.
Seura on voittanut Belgian liigassa 17 mestaruutta sekä 17 Belgian cup-mestaruutta. 1980-luvulla joukkue voitti kuusi mestaruutta perättäin.[lähde? ] Seura on myös pelannut useasti euro-otteluita muun muassa jo lopetetuissa Korać cupissa ja EuroChallengessa. Seura voitti myös Beneluxin mestaruuden, joka pidettiin ainoastaan kerran vuonna 1988.
Aiheesta muualla

Virallinen kotisivu (hollanniksi)
Profiili eurobasket.com -sivustolla (englanniksi)
Aprilin juhlat

| Aprilin juhlat> Pieces of April |
| --- | --- |

Ohjaaja:  Peter Hedges
Käsikirjoittaja:  Peter Hedges
Tuottaja:  Gary Winick
Säveltäjä:  Stephin Merritt
Kuvaaja:  Tami Reiker
Leikkaaja:  Mark Livolsi
Pääosat:   Katie Holmes  Derek Luke  Sean Hayes  Alison Pill  Oliver Platt  Patricia Clarkson 
Valmistustiedot
Valmistusmaa:  Yhdysvallat
Levittäjä:  United Artists Netflix Fandango at Home (käännä suomeksi)
Ensi-ilta:  2003
Kesto:  76 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Aprilin juhlat (Pieces of April) on vuonna 2003 ensi-iltansa saanut Peter Hedgesin käsikirjoittama ja ohjaama yhdysvaltalainen draamakomedia.
Juoni

April Burns, ongelmaperheen vanhin tytär, asuu poikaystävänsä Bobbyn kanssa pienessä vuokra-asunnossa Manhattanin kaakkoiskulmilla. He kutsuvat Aprilin etäisen perheen kiitospäivän aterialle, joka on hänen rintasyöpää potevalle äidilleen kenties viimeinen. Elokuva keskittyy kuvaamaan kolmea matkaa: Perheen vaivalloista siirtymistä esikaupungista Manhattanille, jossa pysähdytään ostoksille ja polttelemaan lääkekannabista; Bobbyn puvunetsintää, jotta voisi luoda hyvän vävyehdokkaan kuvaa; sekä Aprilin päivällisvalmisteluja naapurien avulla kun hän huomaa uuninsa olevan epäkunnossa.
Rooleissa

| 0 | 1 | 2 |
| --- | --- | --- |
|  Katie Holmes  | … |  April Burns   |
|  Derek Luke  | … |  Bobby   |
|  Oliver Platt  | … |  Jim Burns   |
|  Patricia Clarkson  | … |  Joy Burns   |
|  Alison Pill  | … |  Beth Burns   |
|  John Gallagher, Jr.  | … |  Timmy Burns   |
|  Alice Drummond  | … |  Dottie   |
|  Isiah Whitlock, Jr.  | … |  Eugene   |
|  Lillias White  | … |  Evette   |
|  Sean Hayes  | … |  Wayne   |
Argyroúpoli (Attika)

| Argyroúpoli Αργυρούπολη |
| --- | --- |
 Argyroúpolin kaupunkia.
 Kunnallisyksikön sijainti
 Argyroúpoli
 Koordinaatit: 37°54′N, 23°45′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Etelä-Ateena
Kunta:  Ellinikó-Argyroúpoli
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  480501
Väkiluku (2011):  34 097
Aikavyöhyke:  UTC+2
 – Kesäaika:  UTC+3
Postinumero:  164 xx
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Argyroúpoli (kreik. Αργυρούπολη; kath.kreik. Αργυρούπολις, Argyroúpolis) on Kreikan kaupunki sekä samanniminen Ellinikó-Argyroúpolin kunnan kunnallisyksikkö (Δημοτική Ενότητα Αργυρούπολης, Dimotikí Enótita Argyroúpolis) ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 34 097 (vuonna 2011). Argyroúpoli on Ellinikó-Argyroúpolin kunnan kuntakeskus.
Argyroúpolin Pyhän Kolminaisuuden (Agías Triádas) kirkko.
Argyroúpoli sijaitsee noin kahdeksan kilometriä Ateenan keskustasta etelään ja se on käytännössä Ateenan esikaupunki. Kaupungissa sijaitsee Argyroúpolin metroasema.
Argyroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ellinikó-Argyroúpolin kunnaksi yhdessä Ellinikón kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Argyroúpoli Wikimedia Commonsissa
Bageshwarin piirikunta

Bageshwarin piirikunta (hindiksi बागेश्वर ज़िला, Bāgeśvara zilā, sanskritiksi बागेश्वरमण्डलम्, Bāgeśvaramaṇḍalam) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Chamolin piirikuntaan, idästä Pithoragarhin piirikuntaan ja etelästä Almoran piirikuntaan.
Askelmittari

Yksinkertainen Omronin valmistama askelmittari
Askelmittari tai pedometri on laite, joka laskee käyttäjänsä ottamia askelia. Nykyisin laitteet ovat yleensä paristokäyttöisiä ja elektronisia. Varhaisemmat askelmittarit toimivat mekaanisesti. Käyttäjän liikkuessa askelmittari tunnistaa kävely- tai juoksuaskeleet ja laskee otettujen askelten lukumäärän.  Askelten lukumäärän sekä arvioidun askelpituuden perusteella laite voi myös laskea, kuinka pitkän matkan käyttäjä on kävellyt tai juossut. Joihinkin askelmittareihin voi syöttää myös esimerkiksi käyttäjän pituuden, iän ja painon, jolloin laite arvioi liikkumiseen kulutetun energian määrän. Laitteet voivat toimia motivaattorina terveellisiin elämäntapoihin kannustaen ihmisiä liikkumaan enemmän.
Modernimmat askelmittarit toimivat mekaanis-elektronisen anturin avulla, joka mittaa kiihtyvyyttä.
Aukanjärvi

| Aukanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Punkalaidun
Koordinaatit:  61°11′33″N, 23°10′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Punkalaitumenjoen valuma-alue (35.94)
Laskujoki:  Luojunsuonoja 
Järvinumero:  35.944.1.001
Mittaustietoja
Pinnankorkeus:  111,1 m 
Rantaviiva:  1,416 km 
Pinta-ala:  0,06985 km² 
 fiAukanjärvi 
Aukanjärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistössä Loimijoen valuma-alueen Punkalaitumenjoen valuma-alueella.
Maantiede

Järven pinta-ala on 7,0 hehtaaria ja sen pituus on 600 metriä ja leveys 150 metriä. Järven luusua sijaitsee järven etelärannalla, josta saa alkunsa 3,8 kilometriä pitkä Luojunsuonoja, joka laskee Nientenojan kautta Punkalaitumenjokeen.
Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Länsirannat päättyvät suometsään. Rantoja ei ole rakennettu eikä sinne johda teitä.
Historia

Kalmbergin kartastossa vuodelta 1856 järven nimi kirjoitettiin "Aukkajärvi".
Arlanc

| Arlanc |
| --- | --- |
 Notre-Damen kirkon kellotorni.
 vaakuna
 Arlanc
 Koordinaatit: 45°24′50″N, 3°43′31″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Ambert
Pinta-ala:  
 – Kokonaispinta-ala:  32,2 km²
Väkiluku (2016):  1 922 
 – Väestötiheys:  59 as./km²
Kunnan numero:  63010
 
 Kunnan kotisivut 
Infobox OKVirheellinen NIMI-arvo: 
Arlanc on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 16 kilometriä Ambertin kaupungista etelään.
Kunnan nähtävyys on 1600-luvulla valmistunut linna Château de Mons. Rakennus on saanut vaikutteita italialaisesta renessanssista. Linnaan ja sen taidekokoelmiin on mahdollista tutustua. Vierailijat opastetaan samalla aikamatkalle Ranskan historiaan.
Aiheesta muualla

Kuvia tai muita tiedostoja aiheesta Arlanc Wikimedia Commonsissa
Antti Hytti

Antti Hannu Hytti (12. lokakuuta 1952 Virolahti – 3. heinäkuuta 2021 Porvoo) oli suomalainen muusikko, säveltäjä, äänisuunnittelija, äänisuunnittelun opettaja (TEAK) ja tuottaja.
Opinnot

Hytti opiskeli Kotkan musiikkiopistossa. Sibelius-Akatemiassa hän opiskeli vuosina 1970–1974 kontrabassoa, opettajinaan Oiva Nummelin, Olli Kosonen ja Matti Kuoppamäki. Hän opiskeli rytmimusiikkia Tapani Tammisen yksityisoppilaana vuosina 1971–1975 sekä Edward Vesalan oppilaana ja yhtyeen jäsenenä vuodesta 1975 lähtien. Lisäksi hän toimi opiskeluaikoina tanssimuusikkona eri yhtyeissä.
Yhtyeitä ja orkestereja

Antti Hytti soitti seuraavissa orkesterissa:
Piirpauke, alkuperäinen kokoonpano, 1974–1976
Manifest, 1975–1976
Punainen Lanka, eri kokoonpanoissa
Edward Vesalan produktioissa basistina 1974–1976
Koiton Laulu -ensemble, eri kokoonpanoissa, 1975–1980
Juhani AaltonenTrio
Tomasz Stanko Edward Vesala Quartet, 1976–1978
Don Cerry Trio, 1977
Hytti Lievonen Oktetti, 1982
Goethe-Institutin kiertue: Aleksander von Slippenbach, Paul Lovens, 1980
Jone Takamäki Trio, 1980–1982
Hectorin Linnut, linnut -levyn kiertueorkesteri, 1980
ANA kvartetti, 1981–1982
Otto Donner Sextet
Roommushklahn, 1983–1985
IMU -ensemble, 1984
Edward Vesala Sound & Fury, 1984–1985
Suhkan Uhka, 1994–1995
Otna Eahket, 1997–
Suhkan Uhka 1999–
Loco motife 2003–
Jazz Emma 2006
Hattula Hippies
Ugrian Unity
Vesa ja Tytöt
Nummiranta & Takahahmot
Elokuvamusiikkia

Antti Peippo: Ihmemies, Kolme Salaisuutta, Ateneumin Joululehti, Hotel Belvedere (A.H.n aihe), Sijainen.
Partanen & Rautoma: Ramses ja Unet (Jussi-patsas), Pepi Egyptiläinen -sarja (yhdessä Hasse Wallin kanssa), Pessi ja Illusia (musiikin sähköinen käsittely), Foustatin lapsia -sarja, Kukunor.
Jaakko Pyhälä: 4 miljardia silmänräpäystä, Jon (myös osatuottajana), Ursula.
Matti Ijäs: Viimeinen keikka, Painija, Kastematojen aika, Katsastus.
Pekka Parikka: Pohjanmaa, Talvisota (sähköiset äänitehosteet), Tie Naisen Sydämeen.
Timo Linnasalo: Aurinkotuuli.
Tini Sauvo / Liisa Helminen: Minulla on tiikeri (tuotannon yhteinen Jussi-patsas).
Olli Soinio: Kuutamosonaatti, Kadunlakaisijat, Rölli (yhdessä Jarmo Savolaisen kanssa.
Camilla Mickwitz: Lasten animaatioita.
Rita Poulsen & Raimio Uunila: Pre Kalevala (yhdessä Jone Takamäen kanssa).
Liisa Helminen: Urpo ja Turpo (osat 6–13 yhdessä Jone Takamäen kanssa).
Milla Moilanen: Signals, Wanted (yhdessä Jone Takamäen kanssa), Passage.
Marko Pohjosmäki: Teknologia kostaa (kokonaisääni).
Marikki Hakola: Triad (internet-teos eri versioineen, Otna Eahket yhtye).
Antti Hytti: Jäänkävijät (käsikirjoitus (ryhmä), ohjaus, äänisuunnittelu, musiikki).
Hannu Oksanen: Suuri Virta.
Jari Haanperä: Shakkikone, Sielun etsijä (useita eri tehtäviä äänessä).
Kokonaisäänen suunnittelijana Sindbad-animaatioprojektissa, Los Angeles.
Teatteritöitä

Lilla teatern, Pete Q , Y.T., Suomen Teatterikoulun Tikapuuteatteri, Helsingin, Kuopion, Lahden ja Oulun kaupunginteatterit, Tampereen Työväen Teatteri ja moniin pienryhmiin tehtyjä tuotantoja.
Opetustoimintaa

Antti Hytti toimi Teatterikorkeakoulun vakinaisena äänisuunnittelun opettajana vuosina 1989–1990 ja vastaavana äänisuunnittelun lehtorina Teatterikorkeakoulun valo- ja äänisuunnittelulaitoksella 1990–1996. Lisäksi hän oli freelance-opettajana (äänisuunnittelu/musiikki) eri oppilaitoksissa vuodesta 1996 alkaen.
Studiotoimintaa

Studion rakentajana, äänittäjänä, studiomuusikkona.
Sähköisten elokuvatehosteiden kehittelijänä Paul Jyrälän ääniryhmässä.
Synkronitehoste artistina eri elokuvissa
Perustajaosakkaana ja äänittäjänä Magnusborgin Studiot Porvoo 1990- .
Lisäksi

TV- ja radiotöitä 1971-.
Radion teatteriosaston musiikkipäällikkö 1974 (Esa Helasvuon sijaisuus).
Luottamustehtäviä eri organisaatioissa mm. Suomen muusikkojen liitossa.
Tuottajana Musica Futura ry.
Yksityiselämä

Hytti menehtyi 68-vuotiaana sairastettuaan noin vuoden ajan syöpää kotikaupungissaan Porvoossa.
Aukiriipi

| Aukiriipi |
| --- | --- |
Valtiot:  Suomi
Paikkakunta:  Pello
Koordinaatit:  66°33′49″N, 24°12′55″E
Vesistöalue ja valuma-alueen tietoja
Laskujoki:  oja Alaiseen Alposjärveen 
Järvinumero:  67.932.1.003
Mittaustietoja
Pinnankorkeus:  94,2 m  
Rantaviiva:  1,025 km  
Pinta-ala:  7,232 ha  
Saaria:  ei saaria 
 fiAukiriipi 
Aukiriipi  on Lapissa Pellossa Pakijärven kylän lähellä sijaitseva järvi.
Maantietoa

Järven pinta-ala on 7,2 hehtaaria, se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Alposjoen valuma-alueeseen (67.932) se kuuluu. Järven vedenpinnan korkeus on 94,2 metriä mpy.
Baruch Steinberg

Baruch Steinberg.
Baruch Steinberg (17. joulukuuta 1897 Przemyślany – huhtikuu 1940 Katyn) oli puolalainen upseeri ja sotilasrabbi. Hän toimi Puolan maavoimien päärabbina Puolan valtauksen aikana 1939. Neuvostoliittolaiset murhasivat hänet Katynin joukkomurhassa huhtikuussa 1940.
Aiheesta muualla

Kuvia tai muita tiedostoja aiheesta Baruch Steinberg Wikimedia Commonsissa
Artiniitti

| Artiniitti |
| --- | --- |

Luokka:  Karbonaattimineraalit
Kemialliset ominaisuudet
Kemiallinen kaava:  Lisättävä
Molekyylipaino:  196.68 g/mol
Fysikaaliset ominaisuudet
Väri:  Valkoinen
Asu:  Neulamaiset kiteet, kuitumaiset suonet
Lohkeavuus:  Epätasainen
Kovuus Mohsin asteikolla:  2.5
Optiset ominaisuudet
Läpinäkyvyys:  Läpinäkyvä
Artiniitti ( {\ce {Mg2(CO3)(OH)2*3H2O}}, Karbonaattimineraali) on monokliininen mineraali. Artiniitti kuvattiin tieteelle vuonna 1902 ja se on nimetty löytäjänsä, italialaisen mineralogin Ettore Artinin (1866-1928) mukaan.
Aprilia MX 125

| Aprilia MX 125 |
| --- | --- |
 Aprilia MX 125
Historia
Valmistaja:  Aprilia
Valmistusmaa:   Italia
Valm. vuosina:  2003-2007
Yleiset tiedot
Pituus:  2180 mm
Korkeus:  1205 mm
Kuivapaino:  115 kg
Takajousitus:  Sachs 280 mm kaasujousi
Eturengas:  17"
Takarengas:  17"
Moottori
Moottori:  Rotax 122  kW ( hv)
Kuutiotilavuus:  124,8
Puristussuhde:  12:1
Kaasutin:  Dell’Orto PHBH 28 RD
Vaihteet:  6
Polttoainesäiliö:  11 l
Aprilia MX 125 on italialaisen Aprilian valmistama kevytmoottoripyörä. Sitä valmistettiin vuosina 2004–2006. MX:ssä on Rotax 122 -moottori. Pyörässä on Brembon etujarru, joka on tehokas. Jousituksena on takana Sachsin valmistama 280 mm joustomatkalla varustettu kaasujousi, edessä 260 mm joustomatkalla olevat pumput, jotka löytyvät Aprilia RX Racing 50 -erikoismallista. Moottori on Rotaxin valmistama. Moottori on 2-tahtinen ja tehoa siinä on tehtaan jäljiltä noin 31 hevosvoimaa.
Vuosien 2004–2005 ja 2006–2007 mallit eroavat toisistaan ulkonäöltään. Eroa tosin on vain ulkoasussa eli katteissa. Vanhemmissa on katteissa enemmän punaista, kun taas uudemmissa on mustat katteet S2 Replica -kisatarroilla.
Kuristukset

Suomeen tuotaessa tehot kuristetaan 11 kilowattiin eli noin 15 hevosvoimaan. Kuristuksia on pakoputkessa, pakoaukonsäätimessä, ilmanputsarissa ja CDI-boksissa.
Aiheesta muualla

Aprilia MX 125 Motot.netissä
Aprilia SR 50 R

Aprilia SR 50 on Aprilian myydyin moposkootterimalli.[lähde? ] Sitä on valmistettu Italiassa vuodesta 1992 lähtien. Vuosien saatossa ulkonäkö ei ole muuttunut radikaalisti. Suurin edistyskenen mukaan? tapahtui kun Aprilia toi markkinoille suorasuihkutuksella varustetun Aprilia SR 50 DiTech:in. Vuonna 2005 ulkonäössä tapahtui suuri muutos, jolloin SR 50 uudistui käytännössä kokonaan. Mallin nimi SR 50 DiTech vaihtui SR 50 R Factoryksi ja kaasutinmallista tuli SR 50 R. Erittäin tehokas kaksitahtimoottori tarjoaa hyvän kiihtyvyyden ja paljon vääntöä. Mallista on tehty myös erikoismalli, Aprilia SR 50 Loris Reggiani.